เรื่องร้องเรียน: อยากแจ้งเรื่องป้ายจราจรที่แสดงว่าห้ามรถส่วนบุคคลเข้าในช่องทางเดินรถสาธารณะของเส้นทางจาก airport link ราชปรารภ ไปถึงแยกประตูน้ำ ป้ายดังกล่าวมีขนาดเล็กมาก และตั้งอยู่ในจุดที่พอเห็นแล้วไม่สามารถกลับรถออกมาได้แล้วครับ เรื่องของเรื่องคือได้ขับรถผิดทางหลุดเข้าไปในเส้นทางนี้ แล้วพอถึงแยกประตูน้ำมีเจ้าหน้าที่ตำรวจดักแล้วเรียกรับค่าสินบน ซึ่งจากที่สังเกตพบว่ามีโดนในลักษณะเดียวกันหลายคันมาก เนื่องจากมีรถส่วนบุคคลหลุดเข้ามาเส้นนี้เยอะครับ จึงจะเป็นการดีถ้ามีการแก้ไขให้มีป้ายเตือนที่ชัดเจนตั้งแต่ก่อนถึงทางแยกที่จะเข้าไปเส้นทางนี้  เพื่อกันคนที่ไม่ได้ใช้เส้นทางนี้เป็นประจำขับรถหลุดเข้าไปในเส้นทางนี้ครับ
การดำเนินการของเจ้าหน้าที่: ขอชี้แจงรายละเอียดว่าเดิมมีการติดตั้งป้าย ห้ามเข้าในช่วงเวลา 10:00 น. ถึง 06:00 น. ยกเว้นรถประจำทางตั้งแต่แยกมักกะสันถึงประตูน้ำโดยมีการติดตั้งเดิมอยู่แล้วสองป้ายบริเวณก่อนเข้าถังแยกมักกะสัน แต่ปัจจุบันมีผู้ร้องเรียนจึงได้ดำเนินการติดตั้งป้ายเพิ่มเติมอีกจำนวนหนึ่งป้ายให้ผู้ขับขี่สังเกตุได้เห็นอย่างชัดเจนมากยิ่งขึ้น
ความเห็นของผู้แจ้ง: รวดเร็วดีครับ
พื้นที่: แขวงมักกะสัน เขตราชเทวี กรุงเทพมหานคร